pythainlp/thai_wikipedia_clean_20230101 huggingface dataset:
หม่อมเจ้าเพิ่ม ลดาวัลย์ เริ่มทรงพระกาสะมาตั้งแต่เดือนกรกฎาคม พ.ศ. 2478 แพทย์ตรวจพบว่าประชวรเป็นวัณโรค และพระวักกะพิการ พระอาการทรุดลงจนสิ้นชีพิตักษัย ณ วังมหาสวัสดิ์ เมื่อเวลา 04:10 น. ของวันเสาร์ที่ 10 สิงหาคม พ.ศ. 2478 สิริชันษา 76 ปี
หม่อมเจ้าเพิ่ม มีหม่อมและโอรสธิดาหลายคน เฉพาะที่มีชีวิตอยู่เมื่อหม่อมเจ้าเพิ่มสิ้นชีพิตักษัยมีดังนี้
การเลือกตั้งในประเทศเยอรมนี
การเลือกตั้งในประเทศเยอรมนีรวมการเลือกตั้งสมาชิกบุนเดิสทาค (สภาล่างของรัฐสภาสหพันธ์) ลันด์ทักของรัฐต่าง ๆ และการเลือกตั้งท้องถิ่น
หลายมาตราในหลายส่วนของกฎหมายหลักพื้นฐานแห่งสหพันธ์สาธารณรัฐเยอรมนีว่าด้วยการเลือกตั้งและสถาปนาข้อกำหนดแห่งกฎหมายตามรัฐธรรมนูญอย่างการลงคะแนนลับ และข้อกำหนดว่าการเลือกตั้งทุกครั้งต้องกระทำโดยเสรีและเที่ยงธรรม กฎหมายหลักพื้นฐานยังกำหนดว่า สภานิติบัญญัติสหพันธ์ตรากฎหมายสหพันธ์โดยละเอียดเพื่อปกครองการเลือกตั้ง เรียก กฎหมายเลือกตั้ง มาตราดังกล่าวมาตราหนึ่ง คือ มาตรา 38 ซึ่งว่าด้วยการเลือกตั้งผู้ช่วยในบุนเดชตักสหพันธ์ มาตรา 38.2 แห่งกฎหมายหลักพื้นฐานสถาปนาสิทธิออกเสียงเลือกตั้งทั่วไป ว่า "ผู้ใดอายุครบสิบแปดปีบริบูรณ์จักมีสิทธิเลือกตั้ง ผู้ใดที่อายุถึงอายุที่บรรลุนิติภาวะอาจได้รับเลือกตั้ง"
การเลือกตั้งสหพันธ์สาธารณรัฐเยอรมนี.
การเลือกตั้งในระดับสหพันธ์จัดประมาณทุกสี่ปี ตามข้อกำหนดแห่งรัฐธรรมนูญให้จัดการเลือกตั้งภายในระยะเวลา 46 ถึง 48 เดือนหลังการเปิดประชุมรัฐสภา โดยสามารถจัดการเลือกตั้งก่อนได้ในพฤติการณ์พิเศษตามรัฐธรรมนูญ ตัวอย่างเช่น กรณีนายกรัฐมนตรีแพ้มติไม่ไว้วางใจในสภาบุนเดิสทาค ซึ่งในช่วงผ่อนผันก่อนบุนเดิสทาคจะลงมติเลือกผู้จะมาเป็นนายกรัฐมนตรีใหม่นั้น นายกรัฐมนตรีสามารถขอต่อประธานาธิบดีสหพันธ์ให้ยุบบุนเดิสทาคและจัดการเลือกตั้งใหม่ หากบุนเดิสทาคถูกยุบสภาก่อนครบวาระสี่ปี จะต้องจัดการเลือกตั้งภายใน 100 วัน ประธานาธิบดีเป็นผู้กำหนดวันที่การเลือกตั้งแน่ชัด และต้องตรงกับวันอาทิตย์หรือวันหยุดราชการ
ผู้มีสัญชาติเยอรมันอายุเกิน 18 ปี ซึ่งเป็นผู้พำนักในประเทศเยอรมนีเป็นเวลาอย่างน้อยสามเดือนมีสิทธิเลือกตั้ง คุณสมบัติผู้สมัครรับเลือกตั้งโดยหลักไม่ต่างกัน
สภานิติบัญญัติสหพันธ์ในประเทศเยอรมนีเป็นรัฐสภาระบบสภาเดี่ยว คือ บุนเดิสทาค (สภานิติบัญญัติสหพันธ์) ส่วนบุนเดซรัท (สภาสหพันธ์) นั้นเป็นตัวแทนของภูมิภาคต่างๆ โดยไม่ถือเป็นสภาเพราะสมาชิกมิได้มาจากการเลือกตั้ง การเลือกตั้งสมาชิกสภาบุนเดิสทาคใช้ระบบสัดส่วนสมาชิกผสม (mixed-member proportional)
ผู้ออกเสียงลงคะแนนมีสองคะแนนเสียง คะแนนเสียงแรกเลือกสมาชิกบุนเดิสทาคสำหรับเขตเลือกตั้งของตน และคะแนนเสียงที่สองออกเสียงให้พรรคการเมือง ขึ้นอยู่กับพรรคการเมืองที่ได้คะแนนเสียงต่ำสุด (minimum threshold vote) ที่นั่งทั้งหมดในบุนเดิสทาคถูกจัดสรรตามสัดส่วนคะแนนเสียงของพรรคการเมือง พรรคการเมืองที่ชนะในแบบแบ่งเขตในรัฐหนึ่งมากกว่าที่มีสิทธิตามจำนวนคะแนนเสียงพรรคการเมืองที่ได้ในรัฐนั้นให้เก็บที่นั่ง "ส่วนขยาย" (overhang seat) เหล่านั้นไว้ได้
ประกอบด้วยสมาชิกอย่างน้อย 598 คน มีวาระสี่ปี โดยสมาชิกจำนวน 299 คนหรือครึ่งหนึ่งมาจากการเลือกตั้งในแบบแบ่งเขตเลือกแบบมีผู้แทนคนเดียวโดยระบบแบ่งเขตคะแนนสูงสุด (first-past-the-post) ส่วนอีก 299 คนมาจากการจัดสรรจากบัญชีรายชื่อของพรรคการเมือง (party list) เพื่อให้เป็นสัดส่วนในสภานิติบัญญัติ และบัญชีรายชื่อใช้เพื่อทำให้ดุลของพรรคการเมืองตรงกับการกระจายของคะแนนเสียงที่สอง อาจเพิ่มที่นั่งเกินจากสมาชิกในนาม 598 คนได้ ตัวอย่างเช่น ในการเลือกตั้งสหพันธ์ปีพ.ศ. 2552 มีที่นั่งส่วนขยาย 24 ที่นั่ง ทำให้มีผู้แทนทั้งหมด 622 ที่นั่ง เกิดจากพรรคการเมืองใหญ่ชนะการเลือกตั้งแบบเขตเลือกตั้งคนเดียวเพิ่มจากทั้งหมดที่กำหนดโดยคะแนนเสียงพรรคการเมืองตามสัดส่วนของพรรคนั้น
ประเทศเยอรมนีเป็นระบบหลายพรรคการเมืองโดยมีพรรคการเมืองเข้มแข็งสองพรรค และพรรคที่สามอื่นๆ ซึ่งยังมีผู้แทนในบุนเดิสทาค ตั้งแต่ปีพ.ศ. 2533 มีพรรคการเมืองจำนวนห้าพรรค (นับ CDU และ CSU เป็นพรรคเดียว) มีผู้แทนในสภาบุนเดิสทาค
ในปีพ.ศ. 2551 มีการกำหนดการดัดแปลงระบบการเลือกตั้งบางอย่างภายใต้คำสั่งของศาลรัฐธรรมนูญสหพันธ์ โดยศาลรัฐธรรมนูญได้วินิจฉัยว่า บทบัญญัติในกฎหมายเลือกตั้งสหพันธ์ซึ่งทำให้พรรคการเมืองมีน้ำหนักคะแนนเสียงลบ (negative vote weight) แล้วทำให้เสียที่นั่งเพราะคะแนนเสียงมากกว่า ละเมิดการรับรองตามรัฐธรรมนูญว่าระบบเลือกตั้งเท่าเทียมกันและโดยตรง
ศาลรัฐธรรมนูญได้อนุญาตให้แก้ไขเพิ่มเติมกฎหมายมีกรอบเวลาสามปี ดังนั้น การเลือกตั้งสหพันธ์ปีพ.ศ. 2552 จึงได้รับอนุญาตให้ดำเนินภายใต้ระบบเดิม การเปลี่ยนแปลงนี้กำหนดในวันที่ 30 มิถุนายน พ.ศ. 2554 แต่กฎหมายใหม่ที่เหมาะสมยังไม่เสร็จสมบูรณ์ทันภายในกรอบเวลานั้น ซึ่งก็ได้มีการตรากฎหมายเลือกตั้งใหม่ในปลายปีพ.ศ. 2554 แต่ศาลรัฐธรรมนูญสหพันธ์วินิจฉัยว่ามิชอบด้วยรัฐธรรมนูญอีกครั้งหนึ่งจากคดีจากพรรคฝ่ายค้านและกลุ่มพลเมืองราว 4,000 คน
สุดท้าย สี่จากห้ากลุ่มการเมืองในสภาตกลงการปฏิรูปการเลือกตั้งซึ่งให้ถือจำนวนที่นั่งในสภาจะเพิ่มขึ้นมากเท่าที่จำเป็นเพื่อรับประกันว่าจะมีการชดเชยที่นั่งผ่านระบบการปรับที่นั่ง (leveling seat) เพื่อรับรองความได้สัดส่วนสมบูรณ์ตามสัดส่วนคะแนนเสียงของพรรคการเมืองในระดับชาติ ต่อมาสภาบุนเดิสทาคได้อนุมัติและตรากฎหมายการปฏิรูปการเลือกตั้งใหม่ในเดือนกุมภาพันธ์ พ.ศ. 2556
รายชื่อแอนิเมชันสตูดิโอญี่ปุ่น
นี่คือรายชื่อของแอนิเมชันสตูดิโอญี่ปุ่น
อาเรียนา แกรนเด
แอมริก ลาปอร์ต
แอมริก ลาปอร์ต (; เกิด 27 พฤษภาคม ค.ศ. 1994) เป็นนักฟุตบอลชาวสเปน ปัจจุบันเล่นในตำแหน่งเซ็นเตอร์แบ็กให้กับแมนเชสเตอร์ซิตี และทีมชาติสเปน
ลาปอร์ตเป็นนักฟุตบอลชาวฝรั่งเศส (เชื้อสายบาสก์) คนที่สองถัดจากบิเชนเต ลิซาราซู (Bixente Lizarazu) ที่เล่นให้กับสโมสรอัตเลติกเดบิลบาโอ
ลาปอร์ต เป็นตัวแทนของฝรั่งเศส ในระดับอายุไม่เกิน 17 ปี, 18 ปี ,19 ปี และ 21 ปี เขาเป็นส่วนหนึ่งของทีมรองชนะเลิศการแข่งขันชิงแชมป์แห่งชาติยุโรปรุ่นอายุไม่เกิน 19 ปี ในปี ค.ศ. 2013 หลังพ่ายแพ้ต่อเซอร์เบีย 0–1 ในรอบชิงชนะเลิศ ที่ลิทัวเนีย และได้รับเลือกให้อยู่ในทีมยอดเยี่ยมของการแข่งขัน
วันที่ 24 มีนาคม 2016 ในรายการฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 รอบคัดเลือกที่พบกับสกอตแลนด์ซึ่งจัดขี้นที่อ็องเฌ ลาปอร์ตถูกนำตัวออกจากสนามเนื่องจากกระดูกน่องขวาหักและข้อเท้าขวาหลุดทำให้เขาต้องพักตลอดฤดูกาล โดยก่อนหน้านี้ในเดือนตุลาคม 2015 เขาให้สัมภาษณ์ว่าเขาจะเลือกเล่นให้กับสเปน หากไม่ถูกฝรั่งเศสเรียกติดทีมไปแข่งขันยูโร 2016
เดือนสิงหาคม 2016 ลาปอร์ตได้เริ่มต้นกระบวนการที่ทำให้เขามีสิทธิ์ในการลงเล่นให้กับสเปนตามความต้องการของยูเลน โลเปเตกี ผู้จัดการทีมชาติสเปนคนใหม่ เดือนถัดมาเขาถูกเรียกติดทีมชาติฝรั่งเศสชุดใหญ่ในการแข่งฟุตบอลโลก 2018 รอบคัดเลือกที่พบกับบัลแกเรียและเนเธอร์แลนด์ในเดือนตุลาคม และเขาตัดสินใจที่จะไม่รับสัญชาติสเปนโดยจะลงเล่นให้กับฝรั่งเศสต่อไป อย่างไรก็ตามเขาไม่ได้มีส่วนร่วมกับการแข่งขันสองนัดข้างต้น
ในเดือนสิงหาคม 2019 เขาถูกเรียกติดทีมชาติฝรั่งเศสในการแข่งฟุตบอลชิงแชมป์แห่งชาติยุโรป 2020 รอบคัดเลือกในนัดที่พบกับแอลเลเนียและอันดอร์รา อย่างไรก็ตามสองวันหลังจากนั้นเขาได้รับบาดเจ็บจากการลงเล่นให้กับสโมสรทำให้ไม่ได้มีส่วนร่วมกับการแข่งขันดังกล่าว
เดือนพฤษภาคม 2021 คณะรัฐมนตรีสเปนได้มอบสัญชาติสเปนให้แก่ลาปอร์ตตามกระบวนการขั้นต้นของราชสหพันธ์ฟุตบอลสเปน จากนั้นฟีฟ่าได้รับรองการเปลี่ยนสัญชาติของเขาในสัปดาห์ถัดมาและอนุญาตให้เขาลงเล่นในฟุตบอลชิงแชมป์แห่งชาติยุโรป 2020 ทั้งที่ก่อนหน้านี้เขาเคยบอกว่า "การเล่นให้กับสเปนเป็นไปไม่ได้" และเขาจะไม่ยื่นขอถือสองสัญชาติ
ในวันที่ 24 พฤษภาคม 2021 ลาปอร์ตมีชื่อใน 24 คนของสเปน ในการแข่งฟุตบอลชิงแชมป์แห่งชาติยุโรป 2020 และในวันที่ 4 มิถุนายน เขาลงเล่นนัดแรกให้กับสเปนในเกมกระชับมิตรที่เสมอกับโปรตุเกส 0–0 เขาทำประตูแรกให้กับสเปนเมื่อวันที่ 23 มิถุนายนในฟุตบอลชิงแชมป์แห่งชาติยุโรป 2020 ที่ชนะสโลวาเกีย 5–0
อายเมริค ลาปอร์เต้
พัชรีย์ ดีเสมอ
พัชรีย์ ดีเสมอ (เกิดวันที่ 2 มีนาคม พ.ศ. 2532) ที่จังหวัดสุรินทร์ เป็นนักวอลเลย์บอลหญิงชาวไทย ผู้ทำหน้าที่ในตำแหน่งบอลเร็ว ซึ่งเคยเป็นตัวหลักร่วมสังกัดมหาวิทยาลัยรัตนบัณฑิต
เดือนตุลาคม พ.ศ. 2557 ได้มีการประกาศรายชื่อของพัชรีย์ ในฐานะผู้เล่นตัวหลักสังกัดสโมสรวอลเลย์บอลศรีสะเกษ ของการแข่งขันวอลเลย์บอลไทยแลนด์ลีก ฤดูกาล 2015
พัชรีย์ ดีเสมอ เริ่มเล่นวอลเลย์บอลตั้งแต่อายุ 13 ปี สำเร็จการศึกษาระดับมัธยมจากโรงเรียนหนองเรือวิทยา จังหวัดขอนแก่น ปัจจุบัน เธอเป็นนักศึกษาระดับปริญญาตรีจากมหาวิทยาลัยรัตนบัณฑิต
เดือนมกราคม พ.ศ. 2557 พัชรีย์ได้เป็นนักกีฬาสังกัดมหาวิทยาลัยภาคตะวันออกเฉียงเหนือ ผู้เข้าแข่งขันกีฬาวอลเลย์บอลในกีฬามหาวิทยาลัยแห่งประเทศไทย ครั้งที่ 41 จากนั้น ในวันที่ 10 พฤษภาคมของปีเดียวกัน เธอได้ทำหน้าที่ร่วมสังกัดสโมสรวอลเลย์บอลศรีสะเกษ ในการแข่งขันวอลเลย์บอลไทยเดนมาร์คซูเปอร์ลีก 2014 ประเภททีมหญิง ซึ่งทีมของเธอเป็นฝ่ายแพ้ต่อทีมไอเดีย-ขอนแก่นที่ 2-3 เซ็ต ส่วนในวันที่ 11 พฤษภาคม ซึ่งเป็นรอบรองชนะเลิศ ทีมของเธอเป็นฝ่ายแพ้ต่อทีมนครราชสีมาที่ 0-3 เซ็ต
เดือนตุลาคม พ.ศ. 2557 เธอได้ติดเชื้อไวรัสทางเดินหายใจ จึงเข้านอนพักรักษาตัวที่โรงพยาบาลโดยมีแพทย์ดูแลอย่างใกล้ชิด อย่างไรก็ตาม เธอได้เผยว่าต้องการลงสนามแข่งมากกว่าการนอนรักษาตัว ซึ่งต่อมา วันที่ 22 พฤศจิกายน เธอก็ได้ทำหน้าที่ร่วมกับสโมสรวอลเลย์บอลศรีสะเกษ ในการแข่งขันวอลเลย์บอลไทยแลนด์ลีก ฤดูกาล 2015 ทว่าทีมของเธอเป็นฝ่ายแพ้ทีมบางกอกกล๊าสที่ 0-3 เซ็ต
พัชรีย์มีนักกีฬาที่ชื่นชอบคือบัวขาว ป.ประมุข และมีนักร้องในดวงใจคือเสก โลโซ ส่วนนักแสดงที่เธอชอบคือพัชราภา ไชยเชื้อ ปัจจุบัน เธออยู่ในสถานะโสด
ฟุตบอลลีกคัพ 2015 นัดชิงชนะเลิศ
ฟุตบอลลีกคัพ 2015 นัดชิงชนะเลิศ เป็นการแข่งขันฟุตบอลหนึ่งนัดที่ถูกวางโปรแกรมการแข่งขันขึ้นในวันที่ 1 มีนาคม ค.ศ. 2015 ที่ สนามกีฬาเวมบลีย์, ลอนดอน. ครั้งนี้เป็นนัดชิงชนะเลิศของ ฟุตบอลลีกคัพ ฤดูกาล 2014–15, เป็นฤดูกาลที่ 55 ของ ฟุตบอลลีกคัพ, การแข่งขันฟุตบอลสำหรับ 92 ทีมใน พรีเมียร์ลีก และ ฟุตบอล ลีก.
เป็นการลงสนามพบกันระหว่าง เชลซี, และ ทอตนัม ฮอตสเปอร์.
เชลซีได้ลงเล่นในเกมลีกคัพนัดชิงชนะเลิศเป็นครั้งที่ 7, โดยชนะ 4 ครั้ง, คร้งล่าสุดใน 2007. ถือเป็นการลงสนามนัดชิงชนะเลิศครั้งแรกของพวกเขาที่เวมบลีย์, ซึ่งพวกเขาพ่ายแพ้ในปี 2008 ต่อ ทอตนัม ฮอตสเปอร์. เกมนี้จะเป็นการเข้าชิงชนะเลิศถ้วยในประเทศเป็นครั้งแรกของเชลซีนับตั้งแต่ชัยชนะใน เอฟเอคัพ 2012 นัดชิงชนะเลิศ. เป็นหน้าที่ของผู้จัดการทีมเชลซี โชเซ มูรีนโย อยู่ในความดูแลของลีกคัพในปี 2005 และปี 2007, และสมาชิกในทีม อาทิ ปีเตอร์ เช็ค, จอห์น เทร์รี และ ดีดีเย ดรอกบา ได้ลงเล่นนัดชิงชนะเลิศทั้งสองครั้ง, ที่มีหลังการให้คะแนนหลังชัยชนะทั้งสองครั้ง.
ทอตนัม ฮอตสเปอร์ ได้ทำสถิติการลงสนามในนัดชิงชนะเลิศเป็นครั้งที่ 8, หลังจากชนะสี่ครั้งก่อนหน้านี้, ครั้งสุดท้ายเกิดขึ้นในปี ค.ศ. 2008. เกมนัดชิงชนะเลิศปี 2008 ถือเป็นครั้งแรกที่เวมบลีย์และสามารถเอาชนะได้ในการพบกับ เชลซี. การลงสนามมากครั้งที่สุดของทอตนัม ฮอตสเปอร์เกิดขึ้นในนัดที่พ่ายแพ้ ในปีต่อไป. ของตัวผู้เล่นพวกเขาในฤดูกาล 2014–15, กัปตันทีม ยูแน็ส กาบูล เป็นผู้เล่นตัวสำรองในช่วงต่อเวลาพิเศษในชัยชนะของพวกเขาเมื่อปี ค.ศ. 2008, ในขณะที่ แอรอน เลนนอน ได้เริ่มต้นในนัดดังกล่าวและพบกับความพ่ายแพ้ในปี 2009.
ถล่มมาเฟีย
ถล่มมาเฟีย ภาพยนตร์ไทย แนวแอ็คชั่นจากการกำกับของ วินิจ ภักดีวิจิตร ออกฉายครั้งแรกเมื่อปี 2520 นำแสดงโดย กรุง ศรีวิไล และ สรพงศ์ ชาตรี
เรื่องราวของ ยอด บารมี (กรุง) นักเลงใหญ่ที่ได้ร่วมมือกับ สารวัตรสมิทธ์ (มานพ) ผู้เป็นพี่ชายและ ผู้การสุรพล พิทักษ์ประชา (อดุลย์) ในการกวาดล้างองค์กรมาเฟียไทยที่มี ทรงพล (เกชา) เป็นผู้นำองค์กรและมี ไมค์ หรือ ไม้ (สรพงศ์) เพื่อนรักวัยเด็กของยอดเป็นสมาชิกระดับสูงโดยมี วันทนีย์ (อรัญญา) เมียของทรงพลให้ความช่วยเหลือ
ประทัด (ดอกไม้ไฟ)
ประทัด  เป็นวัตถุระเบิดเพื่อให้เกิดเสียงดัง มักใช้ในงานเทศกาลต่าง ๆ
ประทัดส่วนใหญ่เป็นก้อนดินปืนและสารอื่น ๆ ซึ่งถูกทำให้แข็งและห่อด้วยกระดาษสี มักมีสีสันสดใสและมีปลายชนวนอยู่ด้านใดด้านหนึ่ง ประทัดส่วนใหญ่เป็นลูกเดี่ยว แต่ประทัดจีนซึ่งใช้ในงานเทศกาล มักถูกมัดรวมกันเป็นแผง
1.เปลือกนอกมักทำจากกระดาษแข็งหรือพลาสติก
2.เนื้อในมักทำจาก ดินปืน,ดินประสิว หรือ ดินดำ
3.ของเหลวสำหรับจุดชนวนหรือวัตถุใดก็ได้ที่มีคุณสมบัติคล้ายกับสารข้างต้น ทั้งนี้เพื่อทำให้ประทัดมีเสียงดัง
ประทัดนั้นถูกประดิษฐ์ขึ้นโดยชาวจีนเมื่อ 200 ปีก่อนคริสต์ศักราช โดยหลังจากที่มีการค้นพบดินปืนแล้ว จึงได้นำมาใส่ในปล้องไผ่เมื่อให้ความร้อนจึงเกิดระเบิดเป็นเสียงดังรุนแรง เมื่อปีค.ศ.500 ชาวจีนเริ่มนำประทัดมาใช้ในงานเทศกาลกันอย่างจริงจัง เพราะเสียงดังของประทัดทำให้ผู้คนหวาดกลัวก็น่าจะไล่ภูตผีปีศาจให้หวาดกลัวได้เช่นกัน ด้วยการนี้จึงพัฒนามาเป็นประเพณีการจุดประทัดในปัจจุบัน
จนกระทั่ง ค.ศ.600 ชาวจีนได้พัฒนาประทัดให้มีอำนาจการทำลายล้างสูงมากยิ่งขึ้นและพัฒนามาเป็นธนูไฟและประทัดลูกหนูรวมถึงระเบิดในที่สุด ในปี ค.ศ.1200 มาร์โค โปโล นักสำรวจชาวยุโรป
ได้นำเทคนิคการประดิษฐ์ดินปืนรวมถึงประทัดมาเผยแพร่สู่ทวีปยุโรปในที่สุด
ความอันตรายของประทัดและการใช้ให้ถูกวิธี.
ควรแขวนหรือวางในที่ที่เหมาะสม แล้วจุดฉนวนเมื่อจุดแล้วควรถอยห่างประมาณ5เมตร
ซูเปอร์โบวล์ครั้งที่ 48
ซูเปอร์โบวล์ครั้งที่ 48  เป็นการแข่งขันกีฬาอเมริกันฟุตบอลครั้งที่ 48 ของ ซูเปอร์โบวล์ และยุคสมัยใหม่ครั้งที่ 44 NFL ในเกมการชิงแชมป์ จัดแข่งขันในวันที่ 2 กุมภาพันธ์ พ.ศ. 2557 ที่สนาม MetLife Stadium ในเมืองEast Rutherford มลรัฐนิวเจอร์ซี สหรัฐอเมริกา
พันล้านพนันรัก
พันล้านพนันรัก เป็นละครโทรทัศน์ไทยแนว โรแมนติก-คอมเมดี นำแสดงโดย รังสิต ศิรนานนท์, บุญยิสา จันทราราชัย, ดวงตา ตุงคะมณี และนักแสดงชั้นนำอีกมากมาย เริ่มออกอากาศตอนแรกวันที่ 26 มกราคม พ.ศ. 2558 ทุกวันจันทร์-อังคาร เวลา 20.15 - 21.15 น. และเวลาใหม่ 19.00 - 20.00 น. ทางช่อง True 24 ผลิตโดย บริษัท บิ๊กแบง คูล จำกัด โดยผู้จัด วรวุฒิ นิยมทรัพย์ บทประพันธ์โดย นภนัยน์ บทโทรทัศน์โดย หลี่เจิน กำกับการแสดงโดย วรวุฒิ นิยมทรัพย์
ซูเปอร์โบวล์ครั้งที่ 49
ซูเปอร์โบวล์ครั้งที่ 49  เป็นการแข่งขันกีฬาอเมริกันฟุตบอลครั้งที่ 49 ของ ซูเปอร์โบวล์ และยุคสมัยใหม่ครั้งที่ 45 NFL ในเกมการชิงแชมป์ จะจัดแข่งขันในวันที่ 1 กุมภาพันธ์ พ.ศ. 2558 ที่สนาม University of Phoenix Stadium ในเมือง Glendale มลรัฐอริโซนา สหรัฐอเมริกา และใครชนะ
นักเลงตาทิพย์
นักเลงตาทิพย์ ภาพยนตร์ไทย แนวแอ็คชั่นจากการกำกับของพระเอกยอดนักบู๊ สมบัติ เมทะนี ออกฉายครั้งแรกเมื่อวันที่ 5 ธันวาคม พ.ศ. 2523 นำแสดงโดย สมบัติ เมทะนี และ จตุพล ภูอภิรมย์
เรื่องราวของ ชาติ อมรินทร์ (สมบัติ) ผู้มีความสามารถในการเห็นเหตุการณ์ล่วงหน้าเขาจึงใช้ความสามารถพิเศษนี้ในการ
พิสูจน์ความบริสุทธ์ของตัวเองพร้อมกับร่วมมือกับ สารวัตรไชยยันต์ (จตุพล) นายตำรวจหนุ่มในการตามหาฆาตกรตัวจริงที่ฆ่า อุดม เจ้านายของชาติ
มนต์เจตภูต
มนต์เจตภูต เป็นละครโทรทัศน์ไทยแนว โรแมนติก-ดราม่า-แฟนตาซี-ลี้ลับระทึกขวัญ นำแสดงโดย อรรณพ ทองบริสุทธิ์, สรัลธร คล้ายอุดม และนักแสดงชั้นนำอีกมากมาย เริ่มออกอากาศตอนแรกวันที่ 26 พฤศจิกายน พ.ศ. 2557–21 มกราคม พ.ศ. 2558 ออกอากาศทุกวันจันทร์-พุธ เวลา 20.15 - 21.15 น. ทางช่อง ทรูโฟร์ยู ผลิตโดย บริษัท ณวลาร์ท เอ็นเตอร์เทนเม้นท์ จำกัด บทประพันธ์โดย แรเงา บทโทรทัศน์โดย ช่อชบา, อาร์ม อิสระ, ธรนันท์ กำกับการแสดงโดย มารุต สาโรวาท, ถิรกร ปิยธรรมชัย
เทนนิสแกรนด์สแลม
คมแฝก (ภาพยนตร์ไทยปี พ.ศ. 2513)
เดรก (ผู้ให้ความบันเทิง)
ชินเอแอนิเมชัน
ชินเอแอนิเมชัน  เป็นสตูดิโอแอนิเมชันในประเทศญี่ปุ่น ก่อตั้งขึ้นในวันที่ 9 กันยายน ค.ศ. 1976 ผลงานที่มีชื่อเสียงของชินเอแอนิเมชัน ได้แก่ โดราเอมอน, เครยอนชินจัง เป็นต้น
กล้วยค่าง
กลายหรือกล้วยค่าง เป็นพืชในสกุลมหาพรหม อยู่ในวงศ์ Annonaceae เป็นไม้ยืนต้น เปลือกสีน้ำตาลแกมดำ ใบเดี่ยว ดอกเดี่ยว มีทั้งดอกที่หอมและไม่หอม ผลกลุ่ม ผลย่อยทรงกระบอก พบครั้งแรกที่อำเภอบางสะพาน จังหวัดประจวบคีรีขันธ์โดย A. Keith ชื่อสปีชีส์ตั้งเป็นเกียรติแก่ผู้ค้นพบ
เหนื่อยบ้างไหม
"เหนื่อยบ้างไหม" เป็นซิงเกิลที่ 3 ของวงวงดนตรีสล็อตแมชชีน จากสตูดิโออัลบั้มที่ 6 "เรนโบว์" ประพันธ์คำร้อง-ทำนองและเรียบเรียงโดย โป โปษยะนุกูล
เพลง "เหนื่อยบ้างไหม" ได้อันดับ 12 จากการจัดอันดับของ ซี้ดเอฟเอ็ม หมวดเพลงไทยสากล ประจำวันที่ 6 เมษายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล
สกุลมหาพรหม
สกุลมหาพรหม หรือ Mitrephora เป็นสกุลของพืชในวงศ์ Annonaceae มีสมาชิกประมาณ 40 สปีชีส์ เป็นไม้ยืนต้นขนาดเล็กและไม้พุ่ม พบในเขตร้อนของเอเชียและออสเตรเลียเหนือ แพร่กระจายจากจีนไปจนถึงเกาะไหหลำจนถึงรัฐควีนส์แลนด์ ออสเตรเลีย พืชสกุลนี้พบมากในอินเดียและมีความหลากหลายในเกาะบอร์เนียวและฟิลิปปินส์
Mitrephora keithii
Mitrephora
อะเลคเซย์ สปีรีโดนอฟ
อะเลคเซย์ อะเลคซานโดรวิช สปีรีโดนอฟ (; 26 มิถุนายน พ.ศ. 2531 –) เป็นนักกีฬาวอลเลย์บอลชาวรัสเซีย เขาเล่นตำแหน่งตัวดีด้านนอก ให้กับสโมสรเซนิต-คาซาน
Mitrephora vandaeflora
พุดผา
พุดผา หรือสีดาดง ข่อยดาน ข่อยหิน เป็นพืชในสกุลพุด อยู่ในวงศ์ Rubiaceae เป็นไม้ยืนต้นขนาดเล็ก พบใกล้ชายหาด ใบเดี่ยว ดอกเดี่ยว กลิ่นหอมแรง ผลกลมเกลี้ยง ปลายผลมีกลีบเลี้ยงติดอยู่ ออกดอกเดือนกุมภาพันธ์ – มีนาคม กระจายพันธ์ในภาคตะวันออกเฉียงเหนือ ภาคตะวันออก และภาคตะวันตก ใช้เป็นไม้ประดับ พบครั้งแรกที่อำเภอศรีราชา จังหวัดชลบุรีโดย D.J. Collins ชื่อสปีชีส์ตั้งเป็นเกียรติแก่ผู้ค้นพบ หน้า 140
Gardenia collinsiae
พวงแก้วเชียงดาว
พวงแก้วเชียงดาว หรือ เทพอัปสร เป็นไม้ล้มลุกในวงศ์ Ranunculaceae มีขนยาวตลอดลำต้น ใบเดี่ยวออกมากที่โคนต้น ดอกออกตามแกนช่อ บานห่อคว่ำลง ออกดอกเดือนพฤศจิกายน – ธันวาคม เป็นไม้ถิ่นเดียวในประเทศไทย พบครั้งแรกโดยหมอคาร์ ชาวไอริช เมื่อ 6 พฤศจิกายน พ.ศ. 2465 ที่ดอยเชียงดาว จังหวัดเชียงใหม่
Delphinium siamensis
นาวน้ำ
นาวน้ำ เป็นพืชในสกุลการเวก วงศ์ Annonaceae เป็นไม้พุ่มรอเลื้อยเนื้อแข็ง ลำต้นและกิ่งมีหนามแข็งแหลมยาว ใบเดี่ยว ดอกเดี่ยว ออกตรงข้ามกับใบ สีเขียวหรือม่วงแดง กลิ่นแรงช่วงใกล้ค่ำ ผลแบบผลกลุ่ม ผลย่อยรูปหอกกลับ สุกเป็นสีเหลือง ออกดอกช่วงมกราคม – สิงหาคม พบครั้งแรกที่จังหวัดอุบลราชธานีโดยหมอคาร์เมื่อ 23 มกราคม พ.ศ. 2467
Artabotrys spinosus
เถาวัลย์ปูน
เถาวัลย์ปูน  เป็นพืชชนิดหนึ่งในวงศ์องุ่น (Vitaceae) เป็นไม้เถาขนาดเล็ก ชอบเลื้อยพาดพันต้นไม้อื่น ลักษณะคล้ายเถาตำลึง บนเถามีละอองสีขาวจับหนาแน่น ใบสดขยี้กับปูนใช้ฟองพอกรักษาแผลสด เถาใช้ปรุงเป็นยาขับปัสสาวะ
พบได้ตามป่าทั่วไปและภูเขาหินปูน
Cissus rapanda
ลูโดวิด ทาคาม
เคงเก ลูโดวิด ทาคาม (; เกิด 21 มิถุนายน 1983) เป็นนักฟุตบอลอาชีพ ชาวแคเมอรูน ในตำแหน่งกองหน้า ทาคาม เป็นผู้ทำประตูสูงสุดของฤดูกาลในไทยพรีเมียร์ลีก ฤดูกาล 2553 (17 ประตู) สมัยที่ค้าแข้งให้กับสโมสรฟุตบอลพัทยา ยูไนเต็ด
ระดับสโมสร
โหร
พระธาตุเจดีย์ไจทีโย
มหาวิทยาลัยเบอร์มิงแฮม
มหาวิทยาลัยเบอร์มิงแฮม เป็นสถาบันอุดมศึกษาเน้นวิจัยขนาดใหญ่ ตั้งที่เมืองเบอร์มิงแฮม อันมีสถานะเป็นอำเภอในจังหวัดเวสต์มิดแลนด์ มหาวิทยาลัยเบอร์มิงแฮมเป็นหนึ่งในมหาวิทยาลัยอิฐแดง (Red Brick Universities) และเป็นมหาวิทยาลัยอิฐแดงแห่งแรก ก่อตั้งเมื่อ พ.ศ. 2443 โดยรวมโรงเรียนแพทย์ในพระราชินูปถัมภ์แห่งเบอร์มิงแฮมเข้ากับวิทยาลัยวิทยาศาสตร์เมสัน มหาวิทยาลัยเบอร์มิงแฮมมีชื่อเสียงในด้านวิทยาศาสตร์บริสุทธิ์และพาณิชยศาสตร์ โดยได้เป็นสมาชิกกลุ่มรัสเซล และกลุ่มมหาวิทยาลัยวิจัยยูนิเวอร์ซิตัส (หรือ อูนิแวร์ซิตัส) 21 ซึ่งมีที่ทำการที่มหาวิทยาลัยเอง
มหาวิทยาลัยเบอร์มิงแฮม ก่อตั้งตามพระราชบัญญัติเมื่อ พ.ศ. 2443 จากการควบรวมโรงเรียนแพทย์ในพระราชินูปถัมภ์แห่งเบอร์มิงแฮม (Queen's College Birmingham) ซึ่งก่อตั้งในปี พ.ศ. 2371กับวิทยาลัยวิทยาศาสตร์เมสัน (Mason Science College) ซึ่งก่อตั้งในปี พ.ศ. 2413 ใช้เวลา 5 ปี การก่อตั้งจึงสำเร็จ ตามชื่อของโจเซีย เมสัน (Josiah Mason) นักอุตสาหกรรมชาวอังกฤษ ก่อนหน้าที่มหาวิทยาลัยจะก่อตั้งนั้นเอง ได้มีการโอนภาควิชาเคมีและภาควิชากายวิภาคเปรียบเทียบจากโรงเรียนแพทย์ จนทำให้มีการยกฐานะวิทยาลัยวิทยาศาสตร์เมสันเป็นวิทยาลัยอุดมศึกษาเมสัน เมื่อวันที่ 1 มกราคม พ.ศ. 2341 มีโจเซฟ เชมเบอร์เลน (Joseph Chamberlain) เป็นนายกสภาสถาบัน
ไม่นานนักหลังจากการโอนย้ายส่วนงาน สมเด็จพระราชินีนาถวิกตอเรียมีพระบรมราชโองการให้ควบรวมทั้งสองสถาบันเข้าด้วยกัน เมื่อวันที่ 24 มีนาคม พ.ศ. 2443 ตระกูลกอฟ-คาลทอร์ป (Gough-Calthorpe Family) ได้บริจาคที่ดินส่วนหนึ่งของตนซึ่งตั้ง ณ ตำบลบอร์นบรุก (Bournbrook) ซึ่งมีขนาดราว ๆ 10 เฮกแตร์ (ุ62 ไร่ 2 งาน) ให้แก่มหาวิทยาลัยเพื่อใช้เป็นที่ตั้ง อาคารต่าง ๆ ถูกสร้างขึ้นโดยมากใช้อิฐสีแดง หนึ่งในอาคารเหล่านั้น คือ อาคารแอสตันเว็บ ได้ถูกใช้เป็นสถานที่พยาบาลทหารบาดเจ็บจากการสู้รบ
ต่อมาเมื่อมหาวิทยาลัยต้องขยายตัว ฮิวก์ คาสซัน (Hugh Casson) และเนวิล คอนเดอร์ (Neville Conder) สถาปนิก ได้รับมอบหมายจากมหาวิทยาลัยให้ทำแผนสร้างอาคารใหญ่ขึ้นเสริมอาคารที่มีอยู่เดิม ต่อจากนั้นมหาวิทยาลัยก็ได้เริ่มสร้างอาคารใหม่ ๆ โดยเริ่มดำเนินการตั้งแต่ พ.ศ. 2500 เป็นต้นมา ขณะเดียวกันนั้นเองมหาวิทยาลัยได้ช่วยเหลือมหาวิทยาลัยซิมบับเวจัดตั้งคณะแพทยศาสตร์ รวมทั้งช่วยเหลือการดำเนินงานวิทยาลัยอุดมศึกษานอร์ทสแตฟฟอร์ดเชอร์ (ปัจจุบันคือ มหาวิทยาลัยคีล) รวมไปถึงการก่อตั้งมหาวิทยาลัยวอร์ริก ซึ่งเดิมทีมหาวิทยาลัยวอริกจะมีสถานะเป็นเพียงวิทยาเขตของมหาวิทยาลัยเบอร์มิงแฮม ณ เมืองโคเวนทรี แต่อธิการบดีขณะนั้น (โรเบิร์ต เอตเกน (Robert Aitken)) ได้ทัดทานขอให้เปลี่ยนสถานะเป็นมหาวิทยาลัย
การเติบโตของมหาวิทยาลัย นอกจากวิสัยทัศน์ที่ยาวไกลของผู้บริหารแล้ว ยังได้อิทธิพลจากการค้นคว้าวิจัยของบุคลากรอีกด้วย อาทิ ช่วงระหว่าง พ.ศ. 2468 - 2491 นอร์มัน ฮาเวิร์ท (์Norman Harworth) หัวหน้าภาควิชาเคมี คณบดีคณะวิทยาศาสตร์ และรองอธิการบดี (พ.ศ. 2490 - 2491) เป็นนักวิจัยด้านเคมีของคาร์โบไฮเดรต โดยเขาได้ค้นพบโครงสร้างของน้ำตาลที่สามารถหมุนแกนแสงโพลาไรซ์ได้ รวมถึงค้นพบโครงสร้างที่แน่นอนของน้ำตาลมอลโทส เซลโลไบโอส แลกโทส เจนโชไบโอส เมลลิไบโอส เจนเชียโนส ราฟฟิโนส และโครงสร้างของน้ำตาลอัลโดสที่เป็นวงกลม งานของเขาทำให้มีการค้นพบโครงสร้างของสารที่ซับซ้อนกว่าขึ้นมาเช่น แป้งแท้ (starch) เซลลูโลส ไกลโคเจน อินูลิน และไซแลน จนได้รับรางวัลโนเบลสาขาเคมี ประจำปี พ.ศ. 2483
มาร์ก โอลิฟันต์ (Mark Oliphant) อาจารย์ เสนอให้สร้างซิงโครตรอน (เครื่องเร่งอนุภาค) ที่ประกอบด้วยโปรตอนในปี พ.ศ. 2486 แต่เขากลับปฏิเสธว่าไม่มีความเป็นไปได้ในเวลาต่อมา กระนั้นสองปีให้หลังได้มีการค้นพบสถานะสมดุล ทำให้สามารถสร้างเครื่องเร่งอนุภาคขนาด 1 กิกะอิเล็กตรอนโวลต์ที่มหาวิทยาลัย ซึ่งเริ่มเดินในอีก 7 ปีต่อมา ด้วยเหตุผลด้านค่าพลังงานที่ต้องใช้ อย่างไรก็ตามเครื่องเร่งอนุภาคที่ห้องปฏิบัติการบรูกแฮเวนได้ถูกสร้างสำเร็จก่อนหน้าที่เครื่องของมหาวิทยาลัยจะสามารถเดินเครื่องได้
ในปี พ.ศ. 2490 ปีเตอร์ เมเดวาร์ (Peter Medewar) ศาสตราจารย์ด้านสัตววิทยา ได้ศึกษาผลของภูมิคุ้มกันที่มีต่อการปลูกถ่ายอวัยวะ ในงานของเขา ได้ศึกษาการปลูกถ่ายผิวหนังวัวและการสร้างเม็ดสีในผิวหนังที่ปลูกใหม่ จนได้รับรางวัลโนเบลสาขาแพทยศาสตร์ ประจำปี พ.ศ. 2503
คณะและภาควิชา.
มหาวิทยาลัยเบอร์มิงแฮมแบ่งออกเป็น 6 คณะ แต่ละคณะมีภาควิชาต่าง ๆ ซึ่งดำเนินการสอนและวิจัยในศาสตร์สาขาต่าง ๆ อาทิ
นอกจากนี้ยังมีศูนย์วิจัยต่าง ๆ ได้แก่ แผนกพัฒนานานาชาติ สถาบันการปกครองท้องถิ่น ศูนย์ศึกษาแอฟริกันตะวันตก ศูนย์รัสเซียและยุโรปตะวันออก ศูนย์ความเป็นเลิศด้านปัญญาประดิษฐ์ และสถาบันเชคสเปียร์
ศูนย์พัฒนานานาชาติ.
ศูนย์พัฒนานานาชาติ (International Development Department) ของมหาวิทยาลัยถูกก่อตั้งเพื่อศึกษาวิจัยด้านการลดความยากจนในประเทศด้อยพัฒนา โดยอาศัยการบริหารจัดการที่เป็นธรรม ศูนย์ฯ เป็นสถาบันศึกษาในระดับบัณฑิตศึกษาด้านการพัฒนาและการลดความยากจนที่มีชื่อเสียงของโลกแห่งหนึ่ง
ส่วนงานนอกพื้นที่หลักของมหาวิทยาลัย.
นอกเหนือจากวิทยาเขตเอดจ์บาสตันและแซลลีโอ๊คแล้ว มหาวิทยาลัยมีส่วนงานที่ตั้งที่อื่นได้แก่
ตราอาร์มของมหาวิทยาลัยออกแบบครั้งแรกในปี พ.ศ. 2443 โดยสำนักมุรธาธรแห่งสหราชอาณาจักร (College of Arms) ตัวตราประกอบด้วยสิงห์สองเศียรด้านซ้าย ส่วนด้านขวาเป็นนางเงือกถือกระจกและหวี
วิทยาเขตเอดจ์บาสตัน.
มหาวิทยาลัยมีที่ตั้งห่างจากใจกลางเมืองเบอร์มิงแฮมราว ๆ 3 km ไปทางตะวันตกเฉียงใต้ ในท้องที่ตำบลเอดจ์บาสตัน (Edgbaston) ซึ่งได้รับบริจาคจากตระกูลคาลทอร์ป ซึ่งเป็นตระกูลขุนนางสืบทอดหลายชั่วคน เงินทุนประเดิมส่วนหนึ่งได้จากการอุทิศของแอนดรูว์ คาร์เนอกี (Andrew Carnegie) เพื่อให้เป็น "โรงเรียนวิทยาศาสตร์สมัยใหม่ชั้นนำ"ตามอย่างมหาวิทยาลัยคอร์เนล ซึ่งตั้งที่เมืองอีทากา เทศมณฑลทอมป์กิน รัฐนิวยอร์ก สหรัฐอเมริกา นอกจากนี้ชาร์ลส์ โฮลครอฟต์ (Charles Holcroft) ยังได้ช่วยสมทบทุนร่วมกับผู้มีจิตศรัทธาอื่นอีกด้วย
ภายในวิทยาเขตประกอบด้วยหอนาฬิกาขนาดใหญ่ชื่อโอลด์โจ (Old Joe) ตามชื่อของนายกสภาคนแรกซึ่งมีบทบาทอย่างสูงต่อการก่อตั้งมหาวิทยาลัย ออกแบบโดยอาศัยต้นแบบที่หอนาฬิกาตอร์เดลมังเจีย (Torre del Mangia) เมืองซีเอนา (Siena) ประเทศอิตาลี ครั้นสร้างเสร็จหอนาฬิกาดังกล่าวได้กลายเป็นอาคารที่สูงที่สุดในเมืองเบอร์มิงแฮม จนกระทั่งปี พ.ศ. 2512 จึงถูกทำลายสถิติไป ถึงกระนั้นหอนาฬิกาดังกล่าวก็ยังคงเป็นอาคารสูงอันดับที่สามในเมือง และเป็นหนึ่งในห้าสิบอันดับอาคารสูงในสหราชอาณาจักรอีกด้วย
นอกจากหอนาฬิกาแล้ว ยังมีอาคารแอสตัน เว็บ (Aston Webb) อันเป็นหอประชุมของมหาวิทยาลัย ใช้ชื่อตามสถาปนิกคนหลัก (คนรองชื่ออินเกรส เบลล์ (Ingress Bell)) ตัวอาคารสร้างด้วยอิฐแอคคริงตัน (Accrington red brick) ซึ่งเป็นอิฐสีแดงคุณภาพดี แข็งแรง มีชื่อตามสถานที่ผลิตคือ ตำบลแอคคริงตัน จังหวัดแลงคาเชอร์ ด้วยเหตุนี้ มหาวิทยาลัยจึงได้ฉายาว่ามหาวิทยาลัยอิฐแดง (Red Brick universities) ร่วมกับมหาวิทยาลัยอื่นอีกหลายแห่งที่ก่อตั้งในยุคเดียวกัน มหาวิทยาลัยเบอร์มิงแฮมได้รับคำชื่นชมว่า "เป็นมหาวิทยาลัยที่ประกอบด้วยอาคารหลากหลายรูปแบบยิ่ง"
ในบริเวณมหาวิทยาลัยมีพระราชานุสาวรีย์สมเด็จพระราชาธิบดีจอร์จที่หนึ่ง ซึ่งชะลอมาจากกรุงดับลินเมื่อ พ.ศ. 2480 มาไว้ที่หน้าสถาบันศิลปกรรมศาสตร์บาร์เบอร์ (Barber Institute of Fine Arts) แต่ตัวอนุสาวรีย์หล่อขึ้นเมื่อ พ.ศ. 2265
หลังจากที่มหาวิทยาลัยดำเนินการไปได้ระยะหนึ่ง ทางมหาวิทยาลัยได้จัดหาที่ดินเพิ่มเติมจากนิคมคาลทอร์ปเพื่อใช้สร้างหอพักนักศึกษา โดยชั้นแรกสร้างหอพักหญิงพร้อมสระน้ำ มีชื่อได้แก่ ตึกริดจ์ ตึกวิดดริงตัน และตึกเลค เมื่อปี พ.ศ. 2505 ส่วนตึ่กไฮ (ปัจจุบันคือตึกเชมเบอร์เลน) ใช้เป็นหอพักชาย รวมทั้งได้จัดให้มีการสร้างบ้านพักอาจารย์ โรงอาหาร และอาคารคณะพาณิชยศาสตร์และสังคมศาสตร์ (อาคารแอชลีย์) โดยทั้งหมดเสร็จสิ้นในปี พ.ศ. 2508 ในส่วนของอาคารแอชลีย์ซึ่งปัจจุบันเป็นอาคารอนุรักษ์แล้ว มีลุกษณะเป็นตึกรูปทรงกระบอกสถาปัตยกรรมบรูทัลลิสต์ ภายนอกประกอบด้วยคอนกรีตหล่อ
นอกเหนือจากนี้ มหาวิทยาลัยได้ปรับปรุงซ่อมสร้างอาคารต่าง ๆ อาทิ
อาคารที่สร้างในยุคต่อมา ได้แก่ อาคารพลศึกษา อาคารภาควิชาเหมืองแร่ ซึ่งออกแบบโดยฟิลิป ดาวสัน (Philip Dowson) สร้างเสร็จในปี พ.ศ. 2510 และได้รับรางวัลอาคารอนุรักษ์เมื่อ พ.ศ. 2519 นอกเหนือจากนี้ มหาวิทยาลัยได้สร้างหอพักลูคัส (Lucas House) ขึ้นเพื่อรองรับจำนวนนักศึกษาที่มากขึ้น หอพักดังกล่าวสร้างเสร็จเมื่อปี พ.ศ. 2510 เช่นกัน
นอกเหนือจากอาคารเรียนแล้ว ยังมีสวนพฤกษศาสตร์วินเทอร์บอร์น ซึ่งมีพื้นที่ขนาด 24,000 ตารางเมตร และป้ายหยุดรถไฟให้บริการภายในมหาวิทยาลัย
วิทยาเขตเซลลีโอ๊ค.
วิทยาเขตเซลลีโอ๊คตั้งห่างจากวิทยาเขตเอดจ์บาสตันลงไปทางใต้เล็กน้อย ใช้เป็นสถานที่ทำการเรียนการสอนด้านเทววิทยา สังคมสงเคราะห์ และครุศาสตร์ แต่เดิมเป็นที่ตั้งของคณะอาศัย (Colleges) จำนวนหนึ่งซึ่งปัจจุบันเหลือเพียงสองแห่งที่เปิดดำเนินการอยู่ คือ วูดบรุกคอลเลจ (Woodbrook College) และเฟอร์ครอฟต์คอลเลจ (Fircroft College) คณะอาศัยทั้งสองปัจจุบันมีสถานะเป็นธรรมสถาน และสถานศึกษาระดับบัณฑิตศึกษาสำหรับนักศึกษาผู้ใหญ่
ภายในวิทยาเขต มีศูนย์วิทยทรัพยากรออร์ชาร์ด ซึ่งเป็นห้องสมุดหนึ่งในหลายห้องของมหาวิทยาลัย นอกจากนี้ยังมีหอแสดงศิลปะขนาด 200 ที่นั่ง และโรงเรียนสาธิตอีกด้วย
มหาวิทยาลัยเคนต์